354 



(11) Illustri Linnaeo 



Equiti aurato, Archiatro, et Botanico suromo 

 S. P. D. Oederus. 



Gratissimae Tuae literae jam 16. Aug. scriptae nudiustertius 

 demum ad me allatae sunt, quod miror, et nioneo, ut, si re- 

 sponsum cum literis ad D n Forskål dåre velis, provideatur 

 ne tantam patiantur moram. Nempe si Tibi placuerit com- 

 mittere curae meae duas ad D. Forskål literas ejusdem argu- 

 menti, curabo alteram ad legatum nostrum apudPortam otto- 

 mannicam, alteram Londinum, ut cum navibus, quae quotannis 

 ex Anglia Moccam Arabiae petere solent, mittatur. Sed haec 

 quidem tentamina fieri possunt, at non audeo Tibi spondere 

 pro certo in Forskålii manus perventuras has literas. Inde 

 ex quo Constantinopolim Massilia profecti sunt niliil de Ara- 

 bicis his nostris missionariis audivimus. Propositum ipsis 

 erat per duos circiter menses Byzantii morari et circumspicere 

 de optima .continuandi itineris ratione. 



Prodiit anno praeterito in Anglia Pelwyni alicujus scrip- 

 tum de conservandis seminibus ex dissitis regionibus adpor- 

 tandis, ope cerae. Nonne Tuum consilium, Vir illustris, redit 

 potissimum ad usum salium refrigerantium ? 



Mittam propediem ad Consulem vestrum D n Kruger 

 Helsingnorae degentem, atque eius curae commendabo quan- 

 tocius ad Te transmittendum Exemplar integrum Fasciculi 

 primi Iconum ad Floram meam pertinentimn, atrum seu sine 

 inductis pigmentis, una cum parte Exemplaris picti seu illu- 

 rninati, ut vocant, quod dono Tibi destinari nuper nunciavi. 

 Huius quidem Tui exemplaris reliquas tabulas sine mora cu- 

 rabo perfid et ad Te transmittam, quam primum poterit fieri, 

 interim autem ex illo altero integro Exemplari tabularum pu- 

 rarum de opere judicare poteris, et in eoncinnanda nova spe- 

 cierum Tuarum editione hoc quidem primo fasciculo uti, quo 

 facto rogo, ut exemplar hoc D° Mangor nostrati, qui apud 

 vos nunc moratur, tradere velis. Additur huic fasciculo 

 praeter titulum nomenclatura et locorum natalium mentio. 



